User:Ratislavblagojevic

Ratislav Blagojević je rođen 1961. godine u Knjaževcu u istočnoj Srbiji, gde je završio osnovnu školu i nižu muzičku školu. 1976. godine upisuje u Beogradu srdenju muzičku školu „Stanković” i iste godine na takmičenju za PRVU HARMONIKU JUGOSLAVIJE u Sokobanji osvaja PRVO mesto i glavnu nagradu stručnog žirija i publike. Studije nastavlja 1980. godine na Fakultetu muzičkih umetnosti u Beogradu.

Uporedo sa profesionalnim bavljenjem muzikom radi kao muzički urednik beogradskog programa RTS-a. Kao vlasnik produkcijske kuće GEMINI 3 od 1992. godine bavi se privatnim biznisom i u tom periodu producira veliki broj televizijskih emisija, dokumentarnih i igranih filmova, muzičkih i reklamnih video spotova.

Osamdesetih godina stiče prvo veliko iskustvo u zapisivanju narodne muzike radići na knjizi nota ODABRANA KOLA sa vrsnim instrumentalistom i šefom Velikog narodnog orkestra RTB Ljubišom Pavkovićem. 1983. godine izdaje prvu samostalnu zbirku nota NAJPOPULARNIJA NARODNA KOLA BALKANA, a 1989. godine iz štampe izlazi knjiga POPULARNA ŠKOLA HARMONIKE. 1998. godine izlazi knjiga USAMLJENI HARMONIKAŠ u kojoj se pored notnih zapisa narodne muzike, nalaze i najpopularnije svetske kompozicije za harmoniku, kao i kratak deo posvećen stilovima narodne muzike Balkana. U svojoj IV knjizi ACCORDION – Tradicionalna narodna muzika autor predstavlja istorijat harmonike kao vodećeg instrumenta u muzici balkanskih naroda i kroz mnogobrojne primere podrobno, na empirijski način do tančina objašnjava stilske karakteristike izvorne narodne i tradicionalne muzike. Ova knjiga je samo zagrebla po površini neizmerno bogatog narodnog muzičkog stvaralaštva i ujedno je bila lajt-motiv za novu ediciju knjiga NARODNA MUZIČKA TRADICIJA u kojima su neke vrste muzike i određene muzičke regije podrobno predstavljene. Posle I knjige NARODNA MUZIKA KOSOVA I METOHIJE štampane marta 2014. godine sledi II po redu NARODNA MUZIKA JUŽNE SRBIJE I VRANJA.